
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 201
                                                           din 27 septembrie 2018
   privind aprobarea normelor financiare pentru activitatea sportivă a Clubului Sportiv Municipal Sighișoara

            Consiliul Local al Municipiului Sighişoara, întrunit în ședință ordinară, 
            Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 23/18.09.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 208/28.12.2017, prin care a fost aprobată înfiinţarea Clubului Sportiv Municipal Sighişoara, instituţie publică în subordinea Consiliului Local al Municipiului Sighişoara;

Având în vedere Hotărârea Consiliului Local Sighișoara nr. 91 din 26 aprilie 2018 pentru modificarea Hotărârii Consiliului Local Sighișoara nr. 208/28.12.2017 privind înfiinţarea Clubului Sportiv Municipal Sighişoara, instituţie publică în subordinea Consiliului Local al Municipiului Sighişoara;

         Ținând cont de prevederile Legii educaţiei fizice şi sportului nr. 69/2000, cu modificările şi completările ulterioare, cu precădere cele ale art. 67^1 alin. (3);

    Având în vedere prevederile Hotărârii Guvernului nr. 884/2001 pentru aprobarea Regulamentului de punere în aplicare a dispoziţiilor Legii educaţiei fizice şi sportului nr. 69/2000;

În conformitate cu dispozițiile Hotărârii Guvernului României nr. 1447/2007 privind aprobarea Normelor financiare pentru activitatea sportivă, cu modificările și completările ulterioare; 

Dată fiind necesitatea instituirii unor norme financiare pentru desfășurarea activității sportive a Clubului Sportiv Municipal Sighișoara, norme a căror instituire și aprobare se impune cu celeritate;

Având în vedere prevederile art. 7 alin. (13) din Legea nr. 52/2003 privind transparența decizională în administrația publică, republicată;

Având în vedere Raportul de specialitate, înregistrat cu nr. 25/18.09.2018, întocmit de Clubul Sportiv Municipal Sighișoara, prin care se propune aprobarea normelor financiare pentru desfășurarea activității sportive a Clubului Sportiv Municipal Sighișoara, îndeplinindu-se prevederile legale în acest sens;
În temeiul dispoziţiilor art. 36 alin. (1), alin. (2) lit. a), b) şi d), alin. (3) lit. b), alin. (4) lit. a), alin. (6) lit. a) pct. 1, 3, 5, 6, 19, alin. (9), art. 45 alin. (2) și a art. 115 alin. (1) lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,

                                                             H O T Ă R Ă Ş T E:
Art. 1. Se aprobă normele financiare pentru activitatea sportivă a Clubului Sportiv Municipal Sighișoara, prevăzute în anexa, care face parte integrantă din prezenta hotărâre.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Directorul interimar al Clubului Sportiv Municipal Sighișoara, Consiliul de Administrație al Clubului Sportiv Municipal Sighișoara și Biroul Buget, Contabilitate, Salarizare - Direcția Economică din cadrul Municipiului Sighișoara.

Art. 3. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Ștefănescu Constantin      

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 12 voturi ”pentru” și 5 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Biroul Buget, Contabilitate, Salarizare – Direcția Economică;

  2 ex. Clubul Sportiv Municipal Sighișoara;

  1 ex. directorul interimar al Clubului Sportiv Municipal Sighișoara;

  1 ex. Consiliul de Administrație al Clubului Sportiv Municipal Sighișoara.
11 ex.
B.A. 

